
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Valentin Iliescu,



Preşedintele Comisiei pentru muncă şi protecţie socială

AVIZ

asupra proiectului de Lege privind soluţionarea conflictelor de muncă



Biroul permanent al Camerei Deputaţilor a transmis, cu adresa nr. 178 din 17 mai 1999, Comisiei pentru drepturile omului, culte şi problemele minorităţilor naţionale, în vederea avizării, proiectul de Lege privind soluţionarea conflictelor de muncă.



În şedinţa din 9 iunie 1999, comisia a analizat proiectul de lege şi a hotărât, cu unanimitate de voturi, să îi acorde aviz favorabil, cu următoarele amendamente:



Amendamente admise:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    Art. 8 – “Nu poate constitui obiect al conflictelor de interese revendicările salariaţilor pentru a căror rezolvare este necesară adoptarea unei legi sau a altui act normativ”.
    Domnul deputat Şerban Rădulescu-Zoner a propus reformularea art. 8, după cum urmează:

    “Nu constituie conflict de interese revendicările salariaţilor care exced reglementările legale în vigoare”.

    Amendamentul a fost admis cu unanimitate de voturi.


    Reformularea se impune pentru a înlătura orice echivoc în interpretarea textului art. 8 preîntâmpinând, pe de o parte, tendinţa de valorificare restrictiv-frenatoare a lui de către angajator, iar, pe de altă parte, înlăturând şi tendinţa tălmăcirii lui 

într-un sens premisiv-excesiv, la adăpostul căreia să se obţină stimularea unor acţiuni cu vădite finalităţi de presiune politică pentru ca, la adăpostul lor, să se smulgă, în pripă şi într-un climat de încordare socială, legi şi alte reglementări legale.

2.
    Art. 73 – “Cererile pot fi formulate de cei ale căror drepturi au fost încălcate, după cum urmează:

    a) măsurile unilaterale de executare, modificare, suspendare sau încetare a contractului de muncă, inclusiv deciziile de imputare sau angajamente de plată a unor sume de bani pot fi contestate în termen de 30 de zile de la data la care cel interesat a luat cunoştinţă de măsura dispusă”.
    Domnii deputaţi Ovidiu Şincai şi Tokay György au propus eliminarea din textul literei a) a art. 73 a sintagmei “sau angajamente de plată a unor sume de bani”.

    Amendamentul a fost admis cu unanimitate de voturi.

    Ca urmare, litera a) a art. 73 va avea următorul cuprins:

     “a) măsurile unilaterale de executare, modificare, suspendare sau încetare a contractului de muncă, inclusiv deciziile de imputare pot fi contestate în termen de 30 de zile de la data la care cel interesat a luat cunoştinţă de măsura dispusă”.
    Având în vedere că luarea angajamentului menţionat este un act unilateral de voinţă al persoanei în cauză, enumerarea sa între măsurile ce pot fi contestate nu-şi are sens.

PREŞEDINTE,
Marţian Dan

